Vaskesztyűsök Rendje

Spirituális molekuláris-genetika végeredménye ez a sereg, amit az alkímiával kacérkodó XIII. Sándor pápa – eredeti nevén Calogero Dieci – alkalmazott először. A katolikus anyaszentegyház mártírjainak és szentjeinek testét klónoztatta a fellehető ereklyetöredékekből, és a hitelt érdemlően bizonyítást nyert testekbe megidéztette lelküket. A megidézés rítusát a már feltámadt Szentek körgyűrűjében, titkos szertartáson végezték. XIII. Sándor célja az volt, hogy létrehozza Vatikánállam első vonalbeli hadseregét, ezért aztán a klónokat implantokkal is ellátta, nevüket is erről kapták. A Szenteket állandó isteni aura lengte körül és a fejük felett ott világított az arany glória. A hatalmuk nem a mechanikus alkatrészekből származott. A hatalmuk valahonnan túlról jött... A Vaskesztyűsök a Vatikán tájékoztatása szerint mentális erejüknél fogva kapcsolódnak rá a féregvezetékekre.
Category:Katonai alakulatok
Category:Szervezetek